ฮั่งเส็งปิดเช้าร่วง 159.78 จุด ตามตลาดหุ้นนิวยอร์ก
ฮั่งเส็งปิดเช้าร่วง 159.78 จุด ตามตลาดหุ้นนิวยอร์ก
26 ก.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง ตามทิศทางของตลาดหุ้นนิวยอร์ก โดยดัชนีฮั่งเส็งลดลง 159.78 จุด หรือ 0.67% ปิดภาคเช้าที่ 23,526.70 จุดเนื่องจากได้รับแรงกดดันจากราคาน้ำมัน WTI และเบรนท์ ที่ดิ่งลงกว่า 3% เมื่อวันศุกร์ที่ผ่านมา
ราคาน้ำมันร่วงลงอย่างหนักหลังจากที่เจ้าหน้าที่รายหนึ่งของซาอุดิอาระเบียกล่าวเมื่อวันศุกร์ว่า เขาไม่คาดว่าการประชุมของกลุ่มประเทศผู้ผลิตน้ำมันจะบรรลุข้อตกลงใดๆ
ทั้งนี้ กลุ่มประเทศผู้ส่งออกน้ำมัน (โอเปก) และรัสเซีย จะประชุมกันในวันที่ 26-28 ก.ย.นี้ นอกรอบการประชุมพลังงานระหว่างประเทศ (IEF) ที่แอลจีเรีย โดยที่ประชุมจะหารือการรักษาเสถียรภาพของราคาน้ำมัน